Pe rețelele sociale nu sunt afișate telefoanele primite în miez de noapte de la compania care îi anunță că trebuie să își înlocuiască un coleg bolnav, faptul că nu pot să își vadă prietenii sau familia la final de zi sau săptămână, ori manualele în limba engleză din care trebuie să învețe rolul fiecărui buton din avion, lucruri care par, la prima vedere, câteva dintre provocările unui loc de muncă la altitudine mare.